Leépítés a Williamsnél | Vezess
Leépítés a Williamsnél
A hírek szerint a Williams elbocsátásokkal és leépítéssel akar spórolni. A csapat felesleges részét szélnek eresztik.
2008.12.16. kedd 16:35
Bemutatkozásnak nem volt rossz
Nincs szükség a munkájukra
A sem gyári támogatással, sem milliárdos tulajdonossal nem rendelkező Williamsnél ugyan az alapító, Sir Frank ugyan azt állítja, hogy nem küzd pénzügyi nehézségekkel a csapat, mégis úgy tudni, hogy elbocsátásokra készülnek Grove-ban.
A holland F1portal.nl egy névtelen szerelőre hivatkozva azt írja, hogy a csapat tesztrészlegét hamarosan felszámolják. A lépés teljesen logikus egyébként, hiszen a 2009-től érvényes szabályok már megtiltják az idény közbeni teszteket, csakis a versenyhétvégéken próbálhatnak ki újításokat a csapatok. A Williamsnél – ahogy a csapatoknál várhatóan mindenütt – a tesztelési munkát is a futamokra utazó személyzet végzi majd.
A williamses szerelő hangsúlyozta, hogy hivatalos bejelentésre még nem került sor, de “már csak idő kérdése” a dolog, ő és kollégái már a folytatáson gondolkodnak: “Nyitottak vagyunk más Forma-1-es csapatoktól vagy egyéb európai versenysorozatokból érkező ajánlatokra.”
A Williams egyébként tavasszal nem kis beruházással tesztcsapata egy részét Spanyolországba költöztette, hogy ezzel csökkentse a logisztikai költségeket.